Rikunarita-ORG/Wikinium huggingface dataset:
# Linkol'n Avraam

|  |
| --- |
| Linkol'n Avraam |
| angl.: *Abraham Lincoln* |
|
Avraam Linkol'n vn 1863 kül'mkus |
| radmižen toižend: | politikanmez', postimeister, advokaat, riigimees, põllumees, ohvitser, kirjutai |
| sündundan dat: |
12. uhoku 1809
 |
| sündundan sijaduz: | Sinking Spring Farm[d], Hardini maakond[d], Kentucky[d], Amerikan Ühtenzoittud Valdkundad |
| valdkund: |  Amerikan Ühtenzoittud Valdkundad |
| kolendan dat: | 15. sulaku 1865(1865-04-15) (56 vot) |
| kolendan sijaduz: | Petersen House[d], Vašington, Columbia ringkond[d], Amerikan Ühtenzoittud Valdkundad |
| tat: | Thomas Lincoln[d] |
| mam: | Nancy Lincoln[d] |
| avtograf: |  |
|  **Linkol'n Avraam VikiAitas**  |
| **Om sädusid** VikiPurtkiš  |

**Avraam Linkol'n**  (angl.: *Abraham Lincoln* ['eɪbrəhæm 'lɪŋkən]; sünd. 12. uhoku 1809, Hodženvill, Kentukki, AÜV — kol. 15. sulaku 1865, Vašington-lidn, Kolumbijan federaline ümbrik, AÜV) oli amerikalaine valdkundan šingotai, AÜV:oiden 16. prezident vn 1861 keväz'kuspäi rikondhasai (ezmäine riktud prezident). Hän oli ezmäižen prezidentan Tazovaldkundan partijaspäi.

## Biografii

Avraam oli ranu mecančapajaks, advokataks. Linkol'n oli orjusen levigandmišt vaste uzihe territorijoihe, i hänen tulend tobmudele vedi Konfederacijan sädandale. Rahvahanikoiden soda zavodihe i jäihe kaik Linkol'nan prezidentižusen voded.

Sodan lopindan jäl'ghe ehti edestada amerikaižen Suven rekonstrukcijan planad. Linkol'nan prezidentižel strokul Ezmäine transkontinentaline raudte sauvoškanzihe (1862—1869) valdkundan keskusespäi Kalifornii-štathasai. Vl 1862 Gomsted-akt om vahvištadud valdkundaližiden umiden möndas rahvahale AÜV:oiden päivlaskmas, se tuli väghe vspäi 1863 i programad jätksihe vhesai 1986. Saudihe ut banksistemad.

## Mušt

Linkol'nan jäl'ghe Ühtenzoittud Valdkundad šingotaškanzihe teravas i kändihe mail'man ižandusen lideraks. Memorial Vašington-lidnas om pühätadud Linkol'nale kuti ühtele nelläs valdkundan prezidentaspäi, kudambad märhapaniba sen šingotest. Om kaikiš navedijoiden prezidentoiden keskes Amerikas tähäsai, hot' ičeze strokun aigan lujas kritikuihe Linkol'nan tegendoid.

## Kanz

Avraam Linkol'n oli naižiš, nell' poigad sünduihe.

## Homaičendad
# Krosbi Bing

|  |
| --- |
| Krosbi Bing |
| angl.: *Bing Crosby* |
|
Bing Krosbi-pajatai vn 1932 sügüz'kus |
| nimi sündundan jäl'ghe: | angl.: *Harry Lillis Crosby* |
| radmižen toižend: | pajatai, akt'or, television personality, raadiosaatejuht, filminäitleja, pesapallimängija, teleprodutsent, teatrinäitleja, filmiprodutsent, telesarjanäitleja, muzikankirjutai, dublaažinäitleja, produtsent, äriinimene, filmistsenarist, kirjutai, džässmuusik, koomik, scentarist, muzikant |
| sündundan dat: |
3. semendku 1903
 |
| sündundan sijaduz: | Tacoma[d], Vašington-štat[d], Amerikan Ühtenzoittud Valdkundad |
| valdkund: |  Amerikan Ühtenzoittud Valdkundad |
| kolendan dat: | 14. reduku 1977(1977-10-14) (74 vot) |
| kolendan sijaduz: | Alcobendas[d], Ispanii |
| tat: | Harry Lowe Crosby[d] |
| mam: | Catherine Helen Harrigan[d] |
| avtograf: |  |
| sait: | bingcrosby.com |
|  **Krosbi Bing VikiAitas**  |

**Garri (Harri) Lillis «Bing» Krosbi** (angl.: *Harry Lillis «Bing» Crosby* [ˈhærɪ ˈlɪlɪs «bɪŋ» ˈkrɒzbɪ]; sünd. 3. semendku 1903, Takom, Vašington-štat, AÜV — kol. 14. reduku 1977, Madridan Al'kobendas-ezilidn, avtonomine Madrid-ühthižkund, Ispanii) oli amerikalaine pajatai da akt'or.

## Biografii

Mez' tegihe 20. voz'sadan popmuzikan üks' kaikiš satusekahambiš edestajišpäi kommertižikš. Edesti hüväl bariton-änel, pajati anglijan kelel džaz-stiliš. Kar'jer jätksi vspäi 1926 surmhasai.

Kaikiš enamba kirjutadud artist istorijas, enamba kaht tuhad kommertižid änetusid, radioänetoitandan šingotai. Kaik 41 pajod saihe ühtent sijad valdkundan muzikčartas. Krosbin tetabad pajod oma «White Christmas» («Vauktad Raštvad») i «In the Cool, Cool, Cool of the Evening» («Kauktal, rainhel i vilukhol ehtal»). Edesti rolid läz vižkümnes fil'mas. Anttihe vn 1944 «Oskar»-premijad «Mända ičeze tel»-fil'man O'Molli-papin rolin edestamižes.

## Kanz

Pajatai oli nainu kaks' kerdad. Ezmäine ak oli Diksi Li-aktris, sünduti Krosbile nell' poigad. Nai kahtendel kerdal, Ketrin Grant-aktris oli hänen ak i kändihe koumen lapsen mamaks: Harri- i Natanjel'-poigad, Meri Frensis-tütär.

Bing Krosbi koli südäikeran kurospäi gol'fvändan aigan, navedi vinad.

## Homaičendad

|  |  |
| --- | --- |
|  | *Nece kirjutuz om vaiše ezitegez. Tö voit abutada meile, ku kohendat sidä da ližadat sihe.* |